বিজেপি দলৰ বিতৰ্কিত নেতা তথা হোজাই সমষ্টিৰ বিধায়ক শিলাদিত্য দেৱে এন আৰ চিৰ প্ৰসংগত এটা নিৰ্দিষ্ট সম্প্ৰদায়ক বাৰে বাৰে টাৰ্গেট কৰি এখনৰ পিছত আন এখন সংবাদ মেল আয়োজন কৰি কেতবোৰ বিস্ফোৰক মন্তব্যৰে ৰাজ্যখনৰ সামাজিক আৰু ৰাজনৈতিক পৰিৱেশ এক প্ৰকাৰ কুলষিত কৰি তুলিছে।
এনে মন্তব্যৰ বাবে বিধায়ক দেৱৰ বিৰুদ্ধে বিভিন্ন সময়ত তীব্ৰ প্ৰতিবাদ আৰু প্ৰতিক্ৰিয়াও প্ৰকাশ পাইছে। বাৰে বাৰে কৰা এনে মন্তব্যৰ বিৰুদ্ধে নগাঁও চহৰৰ ইছলামপট্টি সেউজ নগৰৰ আব্দুল জলিল আকন্দ নামৰ যুৱকজনে যোৱা ৫ আগষ্টত বিধায়ক শিলাদিত্য দেৱৰ বিৰুদ্ধে নগাঁও সদৰ থানাত এক এজাহাৰ দাখিল কৰিছিল। যোৱা ৪ আগষ্টত বিধায়কগৰাকীয়ে সংবাদ মাধ্যমৰ আগত এন আৰ চিৰ চূড়ান্ত খচৰা তালিকাক লৈ কৰা কেতবোৰ বিতৰ্কিত আৰু সাম্প্ৰদায়িক মন্তব্যৰ বিৰুদ্ধে দাখিল কৰা এজাহাৰখনৰ ভিত্তিত নগাঁও সদৰ আৰক্ষী থানাত ২৬২০/১৮ নম্বৰত এক গোচৰো ৰুজু হৈছে।
আকন্দই এই এজাহাৰখন দাখিল কৰি সংবাদ মাধ্যমৰ আগত মন্তব্য কৰিছিল যে অনাগত সময়ত এনে ধৰণৰ বিতৰ্কিত মন্তব্য প্ৰকাশৰ পৰা বিৰত নাথাকিলে, শিলাদিত্যৰ বিৰুদ্ধে সৰ্বোচ্চ ন্যায়ালয়ৰ কাষ চাপিব।
ইমানৰ পিছতো শিলাদিত্য ক্ষান্ত নথকাত আকন্দই তেওঁৰ বিৰুদ্ধে মঙলবাৰে উচ্চতম ন্যায়ালয়ৰ ন্যায়াধীশদ্বয় ৰঞ্জন গগৈ আৰু ৰুহিতন নৰিমানলৈ এক তথ্য সম্বলিত অভিযোগ পত্ৰ প্ৰেৰণ কৰিছে।
ডাক আৰু ই মেইলযোগে প্ৰেৰণ কৰা ১৭ পৃষ্ঠা জোৰা অভিযোগ পত্ৰত উল্লেখ কৰা মতে, এন আৰ চিৰ সদ্য প্ৰকাশিত চুড়ান্ত খচৰা তালিকাত ১.১০ কোটি অবৈধ বাংলাদেশী মুছলমানৰ নাম অন্তৰ্ভুক্ত হৈছে, ২০২৬ চনত ৫৬ টা সমষ্টিত মুছলমান সংখ্যাগৰিষ্ঠ হ'ব, এন আৰ চি কাগজৰ খেল, অসমক পৰিকল্পিতভাবে ইছলামিক ৰাষ্ট্ৰৰ অন্তৰ্ভুক্ত কৰাৰ দুই ধৰণে ষড়যন্ত্ৰ চলিছে, এন আৰ চি উন্নীতকৰণ প্ৰক্ৰিয়াত নিয়োজিত ৫৫ হেজাৰ কৰ্মচাৰীৰ ৩০ হাজাৰেই অসম বিৰোধী আদি কেতবোৰ বিতৰ্কিত আৰু সাম্প্ৰদায়িক মন্তব্য প্ৰকাশ কৰিছিল বিধায়ক শিলাদিত্য দেৱে।
শিলাদিত্যৰ এনে অগণতান্ত্ৰিক, ৰাষ্ট্ৰ বিৰোধী, উচতনিমুলক, সাম্প্ৰদায়িক মন্তব্যই অসমত দীৰ্ঘদিন ধৰি বৰ্তি থকা সাতামপুৰুষীয়া শান্তি-সম্প্ৰীতি বিনষ্ট কৰাৰ আংশকা কৰিছে অভিযোগকাৰী যুৱকজনে।
তদুপৰি, যি সময়ত উচ্চতম ন্যায়ালয়লৰ তত্বাৱধানত এন আৰ চি প্ৰক্ৰিয়া চলি আছে, তেনে সময়ত শিলাদিত্যৰ মন্তব্যসমূহে প্ৰকৃততে সৰ্বোচ্চ ন্যায়ালয়ক অৱমাননা কৰাৰ অভিযোগ তুলিছে। সেয়ে ন্যায়ালয়ে তেওঁৰ বিৰুদ্ধে এক নিজাববীয়া গোচৰ ৰুজু কৰি কঠোৰ আইনী ব্যৱস্থা গ্ৰহণৰ দাবী জনাইছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
